b'\n_START_ARTICLE_\nKanonik\n_START_PARAGRAPH_\nKanonik je kr\xc5\xa1\xc4\x8danski duhovnik, ki ga \xc5\xa1kof imenuje za svojega svetovalca._NEWLINE_Kanonik je tujka, ki je pri nas v uporabi od 16. stoletja. Prevzeta je po zgledu iz nem\xc5\xa1ke besede Kanonikus, Kanoniker oziroma iz italijanske canonico, ki pa je izpeljana iz latinske besede can\xc5\x8dn v pomenu pravilo oziroma v cerkvenolatinskem pomenu verska pravila, cerkveno pravo. Izhodi\xc5\xa1\xc4\x8dni pomen je torej izvedenec za cerkveno (kanonsko) pravo.'